सूत्रों ने बताया कि चुनाव स्थगित करने के बारे में राज्य प्रशासन में गंभीरता से मंथन हो रहा है। इन चुनावों को अगले तीन माह के लिए टालने पर बात हो रही, लेकिन अंतिम फैसला राज्यपाल सत्यपाल मलिक की अध्यक्षता में होने वाली प्रशासनिक परिषद की बैठक में ही लिया जाएगा। अगर यह चुनाव गैर राजनीतिक आधार पर भी कराने का फैसला लिया जाता है तो भी अक्टूबर के पहले सप्ताह में चुनाव नहीं कराए जा सकेंगे क्योंकि संबंधित अधिनियम में संशोधन जरूरी है।